“চতুর্থ বার রাজ্যের মুখ্যমন্ত্রী হবেন মমতা”, ঘোষণা সাংসদ রচনার

ওয়েব ডেস্ক : ভোটের দামাম বেজে গিয়েছে বাংলায় (West Bengal Assembly Election 2026)। ফেব্রুয়ারি মাসেই ঘোষণা হতে পারে ভোটের নির্ঘন্ট। এমনটাই সূত্রের খবর। তার আগে প্রচারে নেমে পড়েছে তৃণমূল (TMC) নেতৃত্ব। একদিকে মুখ্যমন্ত্রী মমতা বন্দ্যোপাধ্যায় (Mamata Banerjee) অন্যদিকে তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee) জেলায় জেলায় গিয়ে প্রচার শুরু করেছেন। বুধবার সিঙ্গুরে সভা করছেন মমতা। আর সেখান থেকে হুগলির সাংসদ রচনা বন্দ্যোপাধ্যায় (Rachna Banerjee) ঘোষণা করলেন, ফের রাজ্যে ক্ষমতায় আসছে তৃণমূল। আর চতুর্থ বারের জন্য বাংলার মুখ্যমন্ত্রী হবেন মমতা বন্দ্যোপাধ্যায়।

নির্বাচনের আগে রাজনৈতিকভাবে গুরুত্বপূর্ণ সিঙ্গুরে (Singur) সভা করছেন তৃণমূল সুপ্রিমো। কয়েকদিন আগেই এখানে সভা করে গিয়েছেন প্রধানমন্ত্রী নরেন্দ্র মোদিও। তবে তাঁকে শিল্প নিয়ে কিছু বলতে শোনা যায়নি। তবে এদিন সিঙ্গুরে একগুচ্ছ সরকারি প্রকল্পের শিলান্যাস করেছেন মমতা। বুধবার হুগলি থেকেই ঘাটাল মাস্টার প্ল্যানের উদ্বোধন করেন মুখ্যমন্ত্রী।

আরও খবর : অবৈধ অনুপ্রবেশ! অবশেষে মুক্তি পেল ১৫৭ জন বাংলাদেশি মৎস্যজীবী

সেখান থেকে হুগলির সাংসদ রচনা বন্দ্যোপাধ্যায় (Rachna Banerjee) বলেন, “এখন থেকে লড়াই শুরু। এভাবে সমর্থন পেলে বাংলায় তৃণমূলের জয়জয়কার হবে। যারা বাংলা ভাষার বিরুদ্ধে লড়াই করছে তাদের বিরুদ্ধে লড়াই। আমরা দুর্গাপুজো, ইদ, ছট, ক্রিসমাস পালন করি। এইটুকু জায়গাও ছাড়ব না। সকলে মিলে লড়াই করব। আগামী ৩ মাস আমাদের জন্য খুব গুরুত্বপূর্ণ। যতদিন না ভোট শেষ হচ্ছে ততদিন আপনাদের পাশে আছি। সাথে আছি।”

এদিন বিজেপিকে নিশানা করে তিনি বলেন, ২০১১ সালে তৃণমূলের আসন ছিল ১৮৪। বিরোধীরা তৃণমূলের বিরুদ্ধে ষড়যন্ত্র শুরু করেছিল। কিন্তু এখন ২০২৬ সাল। তৃণমূল যে আবার ক্ষমতায় ফিরছেন, সেটা জানিয়েছেন তিনি। সঙ্গে তৃণমূল সাংসদ জানিয়েছেন, আগামী কয়েকমাসে হুগলির প্রতিটি অঞ্চলে তিনি হাজির হবেন। ডাকলেই পাওয়া যাবে তাঁকে।